Foto: ZUMAPRESS.com AQShning besh nafar sobiq prezidenti «Harvi» va «Irma» dovullaridan jabrlanganlarga yordam jamg‘armasini tashkil etishdi. Bu haqda CBS xabar bermoqda. Ular orasida Jimmi Karter, katta Jorj Bush, Bill Klinton, kichik Jorj Bush va Barak Obama bor. Ta’kidlanishicha, pul mablag‘lari OneAmericaAppeal.org saytida, shuningdek, katta Jorj Bushning prezidentlik kutubxonasi tomonidan ochilgan maxsus hisob raqami orqali yig‘iladi. Avvalroq BMT «Irma» dovuli sababli 37 mln kishi jabr ko‘rishi mumkin ekani haqida ma’lum qilgandi.